Beyoncé (אלבום)

Beyoncé (מעוצב: BEYONCÉ) הוא אלבום האולפן החמישי של הזמרת האמריקאית ביונסה נואלס. האלבום יצא לאור ב-13 בדצמבר 2013 דרך חברת התקליטים קולומביה רקורדס.

ביונסה הוציאה את האלבום ללא שיווק או הודעה מוקדמת, האלבום כולל 14 שירים ו-17 ווידאו-קליפים בעקבות זאת האלבום היה מכונה "האלבום הוויזואלי". כאשר האלבום הופץ לחנות האייטונס הוא זכה לביקורות נלהבות מצד המעריצים ואף ממבקרי המוזיקה, ששיבחו את ההפקה, הווידאו-קליפים ואת היכולות הווקליות של ביונסה. מספר רב של מבקרי מוזיקה דירגו את האלבום כטוב ביותר לשנת 2013.

מהאלבום יצאו חמישה סינגלים "XO", "Drunk in Love", "Partition", "Pretty Hurts" ,"Flawless". לאחר שהוציאה ביונסה את המהדורה המיוחדת של האלבום יצא הסינגל "7/11".

ב-24 בנובמבר 2014 ביונסה הוציאה מהדורת פלטינה לאלבום. המהדורה כוללת דיסק עם שני שירים חדשים "Ring off" ו-"7/11" שהופץ כסינגל והגיע למקום ה-13 במצעד הבילבורד האמריקאי. בנוסף כללה המהדורה עשרה רמיקסים עם בשיתוף פעולה עם קניה וסט, פארל ויליאמס וניקי מינאז'. דיסק DVD הכולל עשרה שירים ממסע ההופעות של ביונסה "The Mrs. Carter Show World Tour", ואף כולל גם מיני לוח שנה רשמי של ביונסה שנת 2015. מהדורה זו הגיעה למקום השמיני במצעד הבילבורד 200. כאשר הופצה מהדורת הפלטינה, הוציאה ביונסה את כל הווידאו-קליפים של האלבום אל ערוץ ה-vevo שלה.

בזכות האלבום ושיריו, ביונסה נבחרה לזמרת השנה על ידי גלגלצ לשנת 2013. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2013, וסיכום האלבומים של העשור השני. כתב העת בילבורד דירג את האלבום במקום ה-11 ברשימתם "100 האלבומים הטובים ביותר של העשור השני". בשנת 2019, מגזין הגרדיאן דירג את האלבום במקום התשיעי ברשימת "100 האלבומים הטובים ביותר של המאה ה-21". מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום השלישי, האלבום הנשי הגבוה ביותר אשר מדורג ברשימה זו.

בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-26. בשנת 2020 האלבום דורג במקום ה-81 ברשימת 500 האלבומים הגדולים בכל הזמנים של מגזין רולינג סטון. מגזין Spin כלל את האלבום במקום ה-38 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2015.

רקע 
ביונסה החלה לעבוד על האלבום משנת 2012 ושמרה עליו בסודיות ללא שום הודעה לתקשורת. ב-17 במרץ 2013 ביונסה הוציאה לאור את השיר "Bow Down / I Been On" (שלאחר מכן הפך לחלק מן השיר "Flawless" מהאלבום), ואת השיר "Grown Woman" ביצעה במסע ההופעות שלה "The Mrs. Carter Show World Tour", שמאוחר יותר נכלל כווידאו קליפ בונוס באלבום.

ב-13 בדצמבר 2013, הוציאה לאור ביונסה את אלבומה החדש להורדה דיגיטלית על ידי iTunes, ללא שום הודעה מוקדמת או מסע פרסום דבר אשר גרם להלם מצד המעריצים ותעשיית המוזיקה עצמה וגרר מחמאות מצד מגזינים שונים. האלבום כונה כ'אלבום ויזואלי' מכיוון שהוא מכיל כ-14 שירים ולכל שיר קיים וידאו קליפ המצורף בגרסת הDVD של האלבום ובנוסף וידאו קליפ בונוס לשיר שלא נכלל באלבום.

בשנת 2013 יצאה ביונסה למסע הופעות "The Mrs. Carter Show World Tour" ולאחר הוצאת האלבום בשנת 2014 נעשה שינוי ברשימת השירים והתווספו שמונה שירים למסע הופעות, לג'יי זי היו הופעות אורח מרובות במסע הופעות על מנת לקדם את השיר "Drunk in Love". בנוסף בשנת 2014 יצאה ביונסה ביחד עם בעלה ג'יי זי למסע הופעות משותף, "On the Run Tour", שכל 21 הופעות בארצות הברית וצרפת. המסע הופעות כלל שירים מכל חמשת אלבומי הסולו של ביונסה, ובהופעה האחרונה בפריז נכללה הופעת אורח של ניקי מינאז' בביצוע הרימקס לשיר "Flawless", בספיישל HBO בהקרנת בכורה למסע הופעות.

ביונסה זכתה בפרס מפעל החיים על שם מייקל ג'קסון, "Vanguard" בטקס פרסי VMA לשנת 2014, באותו ערב הייתה מועמדת לשמונה פרסים בקטגוריות שונות הכוללים את קליפ השנה ושיתוף הפעולה של השנה על "Drunk in Love", וזכתה בשלושה פרסים. בנוסף ביונסה הופיעה עם מחרוזת שירים המורכבים מאלבום הסולו החמישי שלה Beyoncé, ההופעה נמשכה יותר מרבע שעה ובסיומה עלו לבמה בעלה ג'יי זי וביתה בלו אייבי והביאו לה את פרס מפעל החיים. בזכות הופעה זו מכירות האלבום עלו בכ-181% בארצות הברית.

לרגל שנה להוצאת האלבום, הוציאה הזמרת סרט בן 11 דקות "Yours And Mind" המספר על הפרספקטיבות בחייה האישיים שהאלבום מבוסס עליהם.

בטקס פרסי גראמי לשנת 2015 ביונסה הובילה עם 6 מועמדויות (ביניהן מועמדות לפרס גראמי לאלבום השנה) על האלבום ושיריו, הכוללים מועמדת על הפרס הנחשק של הטקס, אלבום השנה מתוכם קטפה 3 פרסים, Best R&B Song ו-Best R&B Performance על "Drunk in Love". בנוסף זכתה בפרס ה-Best Surround Sound Album על האלבום. כך סימנה ביונסה זכייה של 20 פרסי גראמי ו-53 מועמדויות, מספר המועמדויות הגדול ביותר לזמרת בהיסטוריית גראמי.

ביונסה מועמדת בחמש קטגוריות שונות, בהן "קליפ השנה" ו"קליפ על ידי זמרת" בטקס ה-VMA של MTV שיערך ב-30 באוגוסט 2015 בהיכל מיקרוסופט שבלוס אנג'לס על קליפ הסינגל האחרון שלה "7/11".

סינגלים 
 XO – יצא לאור ב-16 בדצמבר 2013, כסינגל הראשון מן האלבום. השיר הגיע למקום ה-45 במצעד הבילבורד הוט 100.
 Drunk in Love – יצא לאור ב-17 בדצמבר 2013, כסינגל שני מן האלבום בהשתתפות הראפר ג'יי זי. השיר הגיע למקום ה-2 במצעד הבילבורד הוט 100. השיר היה מועמד לשני פרסים בטקס ה-VMA של MTV לשנת 2014, מתוכם היה מועמד ל"שיר השנה" וזכה ב"שיתוף הפעולה שלה השנה", ואף זכה בשני פרסים בטקס פרסי גראמי שנערך בפברואר 2015. שיר זה הוכרז לשיר הטוב ביותר לשנת 2014 על ידי המגזין "Rolling stone".
 Partition – יצא לאור ב-25 בפברואר 2014, כסינגל שלישי מן האלבום, בווידאו קליפ ביונסה עורכת סטריפטיז לבעלה ג'יי זי. השיר הגיע למקום ה-23 במצעד הבילבורד הוט 100. השיר היה מועמד לשני פרסים בטקס ה-VMA של MTV.
 Pretty Hurts – יצא לאור ב-25 באפריל 2014, כסינגל רביעי מן האלבום. השיר הגיע למקום ה-12 במצעד ה-R&B הבריטי, למקום ה-36 במצעד ה-R&B\Hip-Hop ולמקום הראשון במצעד ה- Dance Club Song של הבילבורד. השיר היה מועמד לארבעה פרסים בטקס ה-VMA של MTV לשנת 2014, מתוכם הניב שני פרסים, ביניהם "השיר הטוב ביותר עם מסר".
 Flawless*** – יצא לאור ב-12 באוגוסט 2014, כגרסת רמיקס יחד עם הזמרת והראפרית ניקי מינאז' כסינגל חמישי מן האלבום וראשון מן גרסת הפלטינום. השיר הגיע למקום 41 במצעד הבילבורד הוט 100. בנוסף על כך, השיר הוכתר לשיר הטוב ביותר של השנה על ידי מגזין "TIME" האמריקאי.
 7/11 – יצא לאור ב-25 בנובמבר 2014 כסינגל שישי מן האלבום ושני מן גרסת הפלטינום. השיר הגיע הישר למקום 18 ושבוע לאחר מכן קפץ למקום 13 במצעד הבילבורד הוט 100. קליפ השיר זכה ל-11 מיליון צפיות ביומו הראשון, ונמצא בין 20 הסרטונים עם הכי הרבה צפיות ב-24 שעות. השיר הועמד לחמישה פרסים בטקס ה-VMA של MTV לשנת 2015, ביניהם "קליפ השנה" ו"קליפ על ידי זמרת", וזכה בפרס אחד על העריכה הטובה ביותר.
 Ring Off – יצא לאור ב-28 בנובמבר כסינגל שביעי מן האלבום ושלישי מן גרסת הפלטינום. השיר לא הצליח להגיע אל מצעד הבילבורד הוט 100, אך הגיע למקום החמישי במצעד ה-Bubbling Under Hot 100 Singles ולמקום ה-81 המצעד ה-UK Singles. זהו השיר היחיד באלבום אשר לא הופק לו וידאו קליפ. שיר זה מדבר על בעיות הזוגיות של אימה של ביונסה.

רשימת רצועות

מיקומי שיא במצעדי האלבומים
האלבום הופץ ב-13 בדצמבר 2013 ותוך שלושה ימים הגיע למכירות של 828 אלף עותקים דיגיטליים, והגיע למקום הראשון ב-104 מדינות שונות במצעד הiTunes. בעקבות זאת הפך לאלבום הנמכר במהירות הרבה ביותר בהיסטוריה של חנות iTunes. האלבום הגיע למכירות של מיליון עותקים תוך שישה ימים, ומכר יותר מ-6 מיליון עותקים ברחבי העולם.

האלבום זכה להצלחה במצעדים ברחבי העולם כאשר הגיע למקום הראשון בעשרות מצעדי מכירות בעולם ובמיוחד זכה להצלחה במצעד הבילבורד 200 כאשר שהה שלושה שבועות רצופים במקום הראשון. כמו כן אלבום זה שהה עשרה שבועות רצופים במקום הראשון המצעד ה-Hot R&B/Hip-Hop Songs של הבילבורד. במצעד סוף השנה של Billboard 200 לשנת 2014 הציבו את האלבום במקום השני לאחר האלבום 'FROZEN' שהוקלט לסרט "לשבור את הקרח".

מבחינה מסחרית האלבום הצליח רבות ברחבי העולם, האלבום מכר 828 אלף עותקים תוך שלושה ימים, והפך לאלבום הנמכר במהירות הרבה ביותר בהיסטוריה של חנות iTunes. ב-20 בנובמבר ירד האלבום משיא זה עקב יציאת האלבום ״25״ של אדל שנמכר בכ-900 אלף הורדות תוך יממה. האלבום נכנס למקום הראשון בעשרות מדינות ברחבי העולם הכוללים את מצעד הבילבורד 200 האמריקאי ששם שהה שלושה שבועות רצופים במקום הראשון, ובכך ביונסה שברה שיא של כל הזמנים על הכנסת חמישה אלבומים רצופים למקום הראשון במצעד הבילבורד 200 האמריקאי. האלבום מכר תוך שישה ימים מיליון עותקים, והגיע למכירות של 6 מיליון עותקים ברחבי העולם. האלבום הגיע למקום השני במצעד סוף שנה של הבילבורד 200 לשנת 2014, ואף הגיע למקום ה-57 המצעד סוף שנה זה לשנת 2015.

מיקומי שיא

קישורים חיצוניים 

 
 יואב בריל, ביום של הפצצה, באתר timeout, 18 בדצמבר 2013

הערות שוליים 

אלבומי 2013
אלבומי ביונסה
אלבומי הפתעה
אלבומים חזותיים
אלבומים באנגלית
אלבומים שהופקו על ידי ביונסה
אלבומים שהופקו על ידי ג'סטין טימברלייק
אלבומים שהופקו על ידי היט-בוי
אלבומים שהופקו על ידי טימבלנד
אלבומים שהופקו על ידי פארל ויליאמס
אלבומים שהופקו על ידי ראיין טדר
אלבומי פופ
אלבומים שהגיעו למקום הראשון במצעד האלבומים האוסטרלי
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
אלבומים זוכי פרס המוזיקה האמריקאית
אלבומי פלטינה באוסטרליה
אלבומי פלטינה בקנדה
אלבומי פלטינה כפולה ומעלה בארצות הברית
אלבומי פלטינה כפולה ומעלה בממלכה המאוחדת
אלבומי יהלום בברזיל
אלבומי חברת קולומביה רקורדס